[{"text_idx": "#000002", "text": "Espazio honetan, aukera eman nahi dugu ikastetxeek Gatazkarik Gabeko Teknologiaren kanpainan parte har dezaten. Ildo horretan, informazioa jaso dugu hainbat ataletan, kanpaina bera, proposamen pedagogikoak eta parte hartzeko dauden aukerak azaltzeko."}, {"text_idx": "#000003", "text": "Zehazki, espazio hau Euskal Herriko Ikastolak eta ALBOAN erakundeak Gatazkarik Gabeko Teknologiaren kanpainaren inguruan hezkuntza proposamen bat sortzeko eta ikasleak mobilizatzeko sinatu duten hitzarmenaren ondorioa da. IKASELKAR argitaletxeak kaleratutako Gizarte Zientzien testuliburuaren bidez gauzatu da proposamena."}, {"text_idx": "#000005", "text": "EAEko eta Nafarroako jesuitek nazioarteko lankidetzarako duten gobernuz kanpoko erakundea (GKE) gara. Lanean ari gara, gure gizarteak bazterrean uzten dituen pertsona askoren ondoan, bestelako herritartasun global bat lortzeko, munduan desberdintasuna sortzen duten bidegabekeriak salatu, ondasun komunitarioa sustatzen duen kultura eraiki, eta toki mailan nahiz mundu osoan pobrezia sortzen duten egiturak eraldatuko dituen herritartasuna, alegia."}, {"text_idx": "#000006", "text": "Hori lortzeko, sarean biltzen gara mundu osoko pertsonekin eta taldeekin. Eraikuntza kolektibo horretan, gure lankidetzak gai hauek ditu ardatz:"}, {"text_idx": "#000007", "text": "Ekonomiaren eta ekoizpenaren garapen iraunkor eta zuzena.\nEkintza humanitarioa, errepikatzen diren krisietan."}, {"text_idx": "#000008", "text": "Gure jarduera osoan, zeharkako hiru ardatz hauek sartu ditugu:"}, {"text_idx": "#000009", "text": "Espiritualtasuna, giza garapenaren etorkizuneko dimentsio gisa.\nEmakumeen eta gizonen arteko desberdintasunen onarpena, eta genero-zuzentasunarekiko konpromisoa.\nHerritarren parte-hartzea, gizartean eta politikan eragiteko."}, {"text_idx": "#000010", "text": "Informazio gehiago eskuratzeko, sartu gure webgunean."}, {"text_idx": "#000011", "text": "Gatazkarik gabeko teknologia sustatzen duen ikastetxea"}, {"text_idx": "#000013", "text": "Deskargatu hemen infografia pdf formatuan."}, {"text_idx": "#000016", "text": "Kongoko Errepublika Demokratikoaren ekialdean dagoen drama humanitarioa ezagutzera ematea, eskualdean dagoen gerraren, mineralen erauzketaren eta kontsumitzen dugun teknologiaren artean dagoen lotura agerian jarriz.\nTeknologiaren barruan, \u201cmugikorrak\u201d funtsezko produktuak dira, mineral ugari baitaude haien barruan, besteak beste, \u201cgatazkako\u201d mineralak deitutako laurak, eskualdeko talde-armatuak finantzatzen dituzten mineralak.\nMineralen inportazioa arautzen duen Europako araudia azpimarratzea, Europar Batasunean sartzen diren mineralekin gatazka-eremuetako talde armatuak finantzatzen lagunduko ez dela berma dezan."}, {"text_idx": "#000017", "text": "Ekiteko eta mobilizatzeko beste proposamen batzuk egitea, herritarrak tartean sar daitezen.\nTeknologiaren erabilera arduratsuari buruzko prestakuntza: boluntarioen taldeentzat eta ikastetxeentzat.\nSinadurak jasotzea, Europako araudia aldatzeko.\nLaguntza ekonomikoa ematea eskualdeko ekintza humanitarioko proiektuei."}, {"text_idx": "#000018", "text": "Teknologiaren erabilera arduratsuari buruzko prestakuntza: boluntarioen taldeentzat eta ikastetxeentzat.\nSinadurak jasotzea, Europako araudia aldatzeko.\nLaguntza ekonomikoa ematea eskualdeko ekintza humanitarioko proiektuei."}, {"text_idx": "#000019", "text": "Sinadura-bilketa: ALBOAN erakundean, sinadurak biltzeko kanpaina bat antolatu dugu, gure eskaerak ordezkari politikoei helarazteko. Europako araudiak eragotzi behar du mineralen nazioarteko kmerkataritzak gatazka armatuak bultza ditzan. Sinaduren bidez, gure ordezkariei erakutsiko diegu herritarrek horixe nahi dugula: gure instituzioek nola edo hala eragoztea legez kontra erauzitako mineralen merkataritza eta giza eskubideen urraketa Kongoko ekialdean."}, {"text_idx": "#000020", "text": "Bidali bultzada emateko mezua helbide elektroniko honetara.\nJaitsi sinadura-orria PDF euskarrian, eta bidal iezaguzu postaz edo eskaneatuta (PDFaren esteka).\nMugiarazi ekimena zuen ezagunen artean eta sare sozialetan (sarean partekatzeko esteka)."}, {"text_idx": "#000021", "text": "Mugikorrak biltzea: \u201cMugikorrak Kongoren alde\u201d \u201cGatazkarik Gabeko Teknologia\u201d kanpainari loturik proposatu den ekintza da. Erabili gabeko mugikorrak dituztenei gonbit egiten zaie mugikorrak birziklatzeko eman ditzaten, hainbat saltoki eta enpresatan dauden eta berariaz jarri diren ontzietan utzita. Proposamen honetaz eta parte hartzeko moduez gehiago jakiteko."}, {"text_idx": "#000022", "text": "Funtsen bilketa: Aukera ematen da dirua emateko eta funtsak biltzeko ekintzak egiteko. Kongoko Errepublika Demokratikoaren ekialdeko gatazkak lekuz aldatutako pertsonei laguntzeko bideratuko dira funtsak. ALBOAN lankidetzan ari da, eskualdeko emakumeen egoera eta hezkuntza hobetzeko egiten diren proiektuei eusten."}, {"text_idx": "#000023", "text": "Kongoko gatazkaren arrazoiak eta ondorioak"}, {"text_idx": "#000024", "text": "Kongoko Errepublika Demokratikoa mundu osoko meatzaritza-eremurik garrantzitsuenetakoa da, herrialdearen ekialdea gehienbat. Lur horietan dago koltan mineralaren mundu osoko erreserben %80. Mineral hori gabe, ezinezkoa izango litzateke teknologia berrien iraultza, batez ere, teknologia mugikorraren iraultza. Koltanaz gain, beste hiru mineral hauek funtsezko zereginak betetzen dituzte: urreak, wolframioak eta eztainuak. Mineral urriak eta garestiak dira laurak, \u201cgatazkako mineralak\u201d deitutakoak edo, gordinago esanda, \u201codolezko mineralak\u201d."}, {"text_idx": "#000026", "text": "1998tik gaurdaino, bost milioi lagun baino gehiago hil dituzte.\n2013. urtean, milioi bat lagun aldarazi zituzten lekuz.\nEmakumeen aurkako indarkeria sistematikoa ere oso kezkagarria da. Nazio Batuek emandako zenbatespenik baxuenen arabera, 15.000 emakume bortxatzen dituzte urtero. Adituek diotenez, kopuru hori esponentzialki igo da, 400.000 biktima ere izan baitira urtean, eskualdean gatazka gehien izan den urteetan.\nNekazaritza era masiboan utzi da alde batera, meatzeetan lanean hasteko. Horrek elikagaien krisi larria eragin du, gehienbat bertako oinarrizko elikagaien eskasia, esate baterako, jukazko irinarena.\nZenbatespenen arabera, eskolara joateko adinean dauden 3,5 milioi haur (6 eta 1 urte artekoak) eta 4 milioi nerabe inguru (12 eta 17 urte artekoak) eskolatu gabe daude.\n\u201cOdolez zikindutako\u201d mineralak dira gure mugikorretan ezkutatuta eskura iristen zaizkigunak. Horretaz gehiegi ohartu gabe, laguntza ematen dugu, meatzeetan jende asko esplotatzen jarraitzeko eta gatazketan parte hartzen duten talde-armatuak mantentzeko."}, {"text_idx": "#000027", "text": "Goizean hasi eta gauera arte, gailu elektronikoak izaten ditugu poltsiko eta poltsetan. Pertsona askorentzat, ezinbestekoak dira. Mugikorrei buruz ari gara, jakina. Baina, zer dakigu mugikorrei buruz? Zer-nolako eraginak dituzte mugikorren fabrikazioak eta erabilerak?"}, {"text_idx": "#000028", "text": "\u201cGatazkarik Gabeko Teknologia\u201d kanpainaren bidez, agerian jarri nahi dugu gailu asko erabiltzen ditugula egunez egun, gure bizitza-estiloei jarraiki, zer baldintzatan fabrikatu diren edo jadanik erabilgarriak ez direnean haiekin zer egiten den jakin gabe."}, {"text_idx": "#000029", "text": "Fitxa hauetan, sarrera labur bat egingo dugu gai nagusietako batzuk aurkezteko, hain zuzen, ekoizpen-sistemaren inguruko pertsona batzuen eskubideen urraketen eta gure bizitza-estiloen artean dagoen loturari dagozkionak."}, {"text_idx": "#000030", "text": "Gatazka- mineralak: gure poltsikoraino egiten duten ibilbidea, eta ondorengoa."}, {"text_idx": "#000031", "text": "Walikale online bideo-jokoaren bidez, kontzientzia hartuko dugu teknologia mugikorraren erabilerari eta Kongoko Errepublika Demokratikoko gatazkarekin duen harremanari buruz."}, {"text_idx": "#000032", "text": "Euskal Herriko Ikastolen elkarteak bildutako mugikorren kontaketa bereiz egin nahi dugu. Lagunduko diguzu 10.000ra iristen?"}, {"text_idx": "#000033", "text": "Atal honetan, mugikorrak biltzeko ekimena nola dagoen ikusiko duzu. Bloke bakoitzak 1.000 mugikor bildu direla adierazten du. Guztira, 10.000 mugikor Kongoren alde. Helburuak lortu ahala, blokeen kolorea aldatu, eta berde jarriko da. Bloke guztiak berde daudenean, 10.000 mugikor biltzeko helburua beteko dugu."}, {"text_idx": "#000034", "text": "Kongoko Errepublika Demokratikoan sustatutako proiektuak"}, {"text_idx": "#000036", "text": "Batez ere hezkuntza-arloan jarduten dugu, neska-mutilen eta gazteen prestakuntza eta sarbidea hobetu nahian, bizitzan aukera gehiago izan dezaten. Bestetik, bultzada ematen diegu sexu-indarkeriaren biktimei laguntza ematen ari diren emakumeen erakundeei. Jarduera hori funtsezkoa da herrialdean, Kongoko Errepublika Demokratikoa emakumeentzako bizitokirik okerrenetakotzat jo baita, emakumeen aurka dagoen indarkeria eta bereizkeria direla-eta."}, {"text_idx": "#000037", "text": "Conoce y participa en las acciones ciudadanas que ponemos en marcha con la campan\u0303a"}, {"text_idx": "#000038", "text": "Alboan eta Deustuko Unibertsitateak energia-trantsizioei eta meatzaritzari buruzko nazioarteko mintegia antolatu dute\nKlimaren aldeko ekintzak ezin du itxaron"}, {"text_idx": "#000039", "text": "Gatazkarik Gabeko Teknologiaren alde kolabora ezazu"}, {"text_idx": "#000041", "text": "Esta web utiliza \u2018cookies\u2019 propias y de terceros para ofrecerte una mejor experiencia y servicio. Al navegar o utilizar nuestros servicios, aceptas su uso. Puedes obtener ma\u0301s informacio\u0301n y conocer co\u0301mo cambiar la configuracio\u0301n, en nuestra Poli\u0301tica de Cookies."}, {"text_idx": "#000042", "text": "El Reglamento de Proteccio\u0301n de Datos es una normativa europea, de aplicacio\u0301n obligatoria a partir del 25 de mayo de 2018. La ley an\u0303ade nuevos derechos y adapta la gestio\u0301n de los datos personales a los nuevos entornos digitales, como internet o aplicaciones mo\u0301viles."}, {"text_idx": "#000043", "text": "ALBOAN tratara\u0301 tus datos con la finalidad de mantenerte informado por diversos canales de comunicacio\u0301n sobre cuestiones relativas a nuestra actividad."}, {"text_idx": "#000044", "text": "NOTE: These settings will only apply to the browser and device you are currently using."}, {"text_idx": "#000045", "text": "Usamos cookies de terceros con servicios, tambie\u0301n garantes de tu privacidad, que analizan tus usos de navegacio\u0301n para que podamos mejorar los contenidos, si ya esta\u0301s suscrito al boleti\u0301n y los elementos compartidos en redes sociales y el formulario de comentarios."}, {"text_idx": "#000046", "text": "Se usan para saber si ya aceptaste nuestras poli\u0301ticas, si ya esta\u0301s suscrito a nuestra newsletter, para reconocer el estado de tu sesio\u0301n si la tuvieses y para servir ma\u0301s ra\u0301pidos los contenidos."}, {"text_idx": "#000047", "text": "No se captura IPs ni siquiera para el servicio de Analytics asi\u0301 que tu visita es privada."}]